Mann omkom etter ATV-ulykke i Trøndelag
Det bekrefter operasjonsleder Bernt Tiller i Trøndelag politidistrikt overfor VG. – Det var en tilfeldig forbipasserende som oppdaget at det lå en ATV i grøften, og meldte fra om ulykken, sier Tiller. Det ble gjort førstehjelp på stedet, men livet sto ikke til å redde. Operasjonslederen forklarer at det er en vei der det ikke går så mye trafikk. Luftambulansen landet på stedet ved 19.40-tiden. Politiet mottok melding om utforkjøringen klokken 19.05. Mannens nærmeste pårørende er varslet.
En ung mann er omkommet etter at han ble funnet ved en ATV som var kjørt i grøften ved Haukåa i Verdal.